I fyrre år havde Carl Christensen et autoværksted på Hamletsgade på Nørrebro. Her reparerede han hver dag fra morgen til aften byens taxaer.

»Men jeg har altid haft tid til at danse, uanset hvor travlt jeg har haft«, fortæller han.

Nogle gange foregik det på et nu nedlagt dansested i en sidegade til Nørrebrogade, som han ikke længere husker navnet på. Andre gange startede han bilen og kørte lidt længere væk.